**Aldrimer.no** er en norsk nettavis som driver kritisk journalistikk om Norges forsvarsevne, beredskap og sikkerhetspolitiske forhold. Ansvarlig redaktør er Kjetil Stormark. Nettavisen er medlem av Fagpressen og redigeres etter Vær Varsom-plakaten og Redaktørplakaten. Avisens redaktør er medlem av Norsk Redaktørforening.

Nettstedet ble etablert 1. juni 2015. Siden starten har Aldrimer.no publisert en rekke artikler som har satt dagsorden i andre medier. Både Aldrimer.no og andre medier har hatt flere store lekkasjesaker fra Forsvaret. Det har i flere sammenhenger vært klappjakt etter kildene internt i Forsvaret.

Under åpningen av Skup-konferansen i 2016 kritiserte SKUP-leder Jan Gunnar Furuly virksomheten, og påpekte potensialet for at Stormark lar seg styre av de som gir økonomisk støtte til Stormarks journalistiske prosjekter. Dette er blitt avvist kategorisk av ansvarlig redaktør Kjetil Stormark, som har påpekt at nettstedet er uavhengig og redigeres etter Redaktørplakaten.

Organisasjon og finansiering
----------------------------

Domenet (til nettstedet) eies av Logos Media, et norskregistrert utenlandsk foretak som er registrert i Enhetsregisteret for å drive «Selvstendig kunstnerisk virksomhet innen litteratur, samt produksjon av film, video og fjernsynsprogrammer og fotografvirksomhet (…)». 

### Finansiering

Klassekampen skrev i 2015 at «Prosjektet er sponset med til sammen fem millioner kroner av investor Christen Sveaas, skipsreder Erling Lorentzen, Hans Herman Horns stiftelse, Leif Høegh Stiftelse og Steensland-fondet». Hver av deltagerne har bidratt med en million hver. Senere har Horn og andre bidratt ytterligere, slik at støtten våren 2016 var på over 10 millioner.

I april 2016 publiserte nettstedet Medier24 en artikkel av Kjetil Stormark der han fortalte at 1,5 millioner kroner hadde blitt brukt på «betalt markedsføring ved lanseringen av våre dokumentarfilmer. Det er mye penger. Penger vi heller ville ha foretrukket å bruke på journalistisk innhold, framfor distribusjon. Men må vi, så må vi». Pengene er blitt brukt til spredning av innhold via sosiale medier. Også andre medier bruker til dels betydelige midler på denne type markedsføring.

Nettavisen var inaktiv mellom oktober 2019 og februar 2020.

Referanser
----------

1. 1 2  «Forsvarsvenner gir Stormark fem millioner til journalistisk prosjekt». Besøkt 27. juni 2016.
2. ↑  NRK. «– Lei av skjønnmalingen i Forsvaret». Besøkt 27. juni 2016.
3. ↑  «Mener Forsvaret skades av lekkasjer». *Minerva*. Arkivert fra originalen 10. august 2016. Besøkt 27. juni 2016.
4. ↑  «Stormark mener Forsvaret jakter på kildene hans». Besøkt 27. juni 2016.
5. 1 2  «– La oss gjerne ta debatten, Jan Gunnar». *Medier24.com*. 10. april 2016. Besøkt 27. juni 2016.
6. ↑  «Arkivert kopi». Arkivert fra originalen 4. august 2016. Besøkt 28. juni 2016.
7. ↑  orgnr 994776010 Nøkkelopplysninger fra Enhetsregisteret, Brønnøysundregistrene, på Logos Media Limited. Sitat: «Virksomhet/art/bransje: Selvstendig kunstnerisk virksomhet innen litteratur, samt produksjon av film, video og fjernsynsprogrammer og fotografvirksomhet, og alt som står derav i den forbindelse.
Næringskode(r): 90.034 Selvstendig kunstnerisk virksomhet innen litteratur»
8. ↑  «Blar opp for opprustning». Besøkt 27. juni 2016.
9. ↑  «Skipsmegler gir 4 millioner kroner til forsvarsjournalistikk». Besøkt 27. juni 2016.
10. ↑

Eksterne lenker
---------------

* Offisielt nettsted Rediger på Wikidata